b'\n_START_ARTICLE_\nG\xc3\xb6khan G\xc3\xb6n\xc3\xbcl\n_START_SECTION_\nTinere\xc8\x9be\n_START_PARAGRAPH_\nG\xc3\xb6n\xc3\xbcl a jucat pe mai multe pozi\xc8\x9bii \xc3\xaenainte de a-si g\xc4\x83si pozi\xc8\x9bia pe care d\xc4\x83dea cel mai bun randament pe teren, juc\xc3\xa2nd pe r\xc3\xa2nd pe posturile de libero, mijloca\xc8\x99, \xc8\x99i atacant la mai multe grupe de tineret. G\xc3\xb6n\xc3\xbcl a fost c\xc4\x83pitanul echipelor \xc3\xaentre 14 \xc8\x99i 16 de la Bursayolspor \xc8\x99i a ajutat clubul s\xc4\x83 fac\xc4\x83 un egal scor 3-3 cu Bursaspor, marc\xc3\xa2nd trei goluri \xc3\xaen timp ce juca pe postul de libero. Hasan Bora, care f\xc4\x83cea parte din stafful tehnic al lui Bursaspor la vremea respectiv\xc4\x83, a dorit s\xc4\x83-l aduc\xc4\x83 pe G\xc3\xb6n\xc3\xbcl la Bursaspor. Cu toate acestea, dup\xc4\x83 ce a observat faptul c\xc4\x83 o parte din colegii s\xc4\x83i vechi care au plecat la Bursaspor nu s-au adaptat, G\xc3\xb6n\xc3\xbcl a luat-o ca pe un semn r\xc4\x83u \xc8\x99i s-a \xc3\xaempotrivit mut\xc4\x83rii. Fatih Terim, antrenorul de la Galatasaray, \xc8\x99i-a exprimat, de asemenea, interesul pentru G\xc3\xb6n\xc3\xbcl. El l-a invitat pe t\xc3\xa2n\xc4\x83r la Istanbul, dar G\xc3\xb6n\xc3\xbcl nu a fost de acord s\xc4\x83 joace nici pentru Galata. \xc3\x8en schimb, el a semnat cu Gen\xc3\xa7lerbirli\xc4\x9fi la 9 august 2002.\n_START_SECTION_\nCarier\xc4\x83\n_START_PARAGRAPH_\nG\xc3\xb6n\xc3\xbcl \xc8\x99i-a \xc3\xaenceput cariera la clubul din Ankara din Liga A2. \xc3\x8en primul s\xc4\x83u sezon, a marcat dou\xc4\x83 goluri \xc3\xaen 19 meciuri \xc3\xaen lig\xc4\x83 A2. \xc3\x8en urm\xc4\x83torul sezon, G\xc3\xb6n\xc3\xbcl a fost \xc3\xaemprumutat clubului Hacettepe \xc3\xaen sezonul 2003-2004, fiind transferat definitiv la sf\xc3\xa2r\xc8\x99itul sezonului. \xc3\x8en primele dou\xc4\x83 sezoane la echip\xc4\x83, G\xc3\xb6n\xc3\xbcl a marcat opt goluri \xc3\xaen 48 de meciuri \xc8\x99i \xc8\x99i-a ajutat clubul s\xc4\x83 promoveze de dou\xc4\x83 ori consecutiv. Gen\xc3\xa7lerbirli\xc4\x9fi l-a transferat \xc3\xaenapoi la \xc3\xaenceputul anului 2005-2006. Cu toate acestea, o accidentare l-a \xc8\x9binut pe tu\xc8\x99\xc4\x83 timp de c\xc3\xa2teva luni \xc8\x99i nu a reu\xc8\x99it s\xc4\x83-\xc8\x99i fac\xc4\x83 debutul pentru club. \xc3\x8en schimb, a fost \xc3\xaemprumutat \xc3\xaenc\xc4\x83 o dat\xc4\x83 la Hacettepe \xc3\xaen pauza de iarn\xc4\x83. G\xc3\xb6n\xc3\xbcl \xc8\x99i-a ajutat clubul s\xc4\x83 promoveze din nou, reu\xc8\x99ind acest lucru pentru a treia oar\xc4\x83 \xc3\xaen ultimii patru ani. De asemenea, a c\xc3\xa2\xc8\x99tigat premiul pentru cel mai bun juc\xc4\x83tor din cel de-al doilea e\xc8\x99alon al fotbalului turc. Fenerbah\xc3\xa7e l-a transferat \xc3\xaenaintea \xc3\xaenceperii sezonului 2007-2008, \xc3\xaenflorind sub comanda antrenorului Zico. Dup\xc4\x83 ce a jucat bine \xc3\xaen timpul Ligii Campionilor UEFA 2007-2008, \xc8\x99i-a c\xc3\xa2\xc8\x99tigat porecla de \xe2\x80\x9eCafu al Turciei\xe2\x80\x9d. Echipa sa a ajuns \xc3\xaen sferturile de final\xc4\x83 ale Ligii Campionilor UEFA pentru prima dat\xc4\x83 \xc3\xaen istoria clubului. G\xc3\xb6khan G\xc3\xb6n\xc3\xbcl \xc8\x99i-a extins contractul cu echipa \xc3\xaen iunie 2012 p\xc3\xa2n\xc4\x83 \xc3\xaen 2016, \xc3\xaencas\xc3\xa2nd un salariu anual de 1,7 milioane de euro.\n_START_SECTION_\nLa na\xc8\x9bional\xc4\x83\n_START_PARAGRAPH_\nG\xc3\xb6n\xc3\xbcl nu a jucat niciodat\xc4\x83 la echipele na\xc8\x9bionale de tineret ale Turciei. El \xc8\x99i-a f\xc4\x83cut debutul pentru na\xc8\x9bionala mare \xc3\xaempotriva Norvegiei la 27 noiembrie 2007. G\xc3\xb6n\xc3\xbcl a mai jucat \xc3\xaen \xc3\xaenc\xc4\x83 trei meciuri din grupe, dar nu a fost inclus \xc3\xaen echipa care a participat la Euro 2008 din cauza unei accident\xc4\x83ri._NEWLINE_A f\xc4\x83cut parte din echipa na\xc8\x9bional\xc4\x83 a Turciei care a jucat la Euro 2016.'